CELEX: 62011CA0625
Language: el
Date: 2013-09-26 00:00:00
Title: Υπόθεση C-625/11 P: Απόφαση του Δικαστηρίου (τέταρτο τμήμα) της 26ης Σεπτεμβρίου 2013 — Polyelectrolyte Producers Group GEIE (PPG), SNF SAS κατά Ευρωπαϊκού Οργανισμού Χημικών Προϊόντων (ΕΟΧΠ), Βασιλείου των Κάτω Χωρών, Ευρωπαϊκής Επιτροπής [Αίτηση αναιρέσεως — Ευρωπαϊκός Οργανισμός Χημικών Προϊόντων (ΕΟΧΠ) — Καταχώριση και αξιολόγηση των χημικών προϊόντων και χορήγηση αδειών για αυτά — Κανονισμός (ΕΚ) αριθ. 1907/2006 (κανονισμός REACH) — Άρθρα 57 και 59 — Ουσίες που χρήζουν αδειοδότησης — Προσδιορισμός του ακρυλαμιδίου ως ουσίας λίαν ανησυχητικής — Εγγραφή στον κατάλογο των υποψηφίων ουσιών — Δημοσίευση — Προθεσμία ασκήσεως προσφυγής — Άρθρο 102, παράγραφος 1, του Κανονισμού Διαδικασίας του Γενικού Δικαστηρίου — Ημερομηνία από την οποία πρέπει να υπολογιστεί η προθεσμία για την άσκηση προσφυγής κατά αποφάσεως που δημοσιεύθηκε μόνο στο διαδίκτυο — Ασφάλεια δικαίου — Αποτελεσματική δικαστική προστασία]

23.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/16
            
         Απόφαση του Δικαστηρίου (τέταρτο τμήμα) της 26ης Σεπτεμβρίου 2013 — Polyelectrolyte Producers Group GEIE (PPG), SNF SAS κατά Ευρωπαϊκού Οργανισμού Χημικών Προϊόντων (ΕΟΧΠ), Βασιλείου των Κάτω Χωρών, Ευρωπαϊκής Επιτροπής
   (Υπόθεση C-625/11 P) (1)
   
   (Αίτηση αναιρέσεως - Ευρωπαϊκός Οργανισμός Χημικών Προϊόντων (ΕΟΧΠ) - Καταχώριση και αξιολόγηση των χημικών προϊόντων και χορήγηση αδειών για αυτά - Κανονισμός (ΕΚ) αριθ. 1907/2006 (κανονισμός REACH) - Άρθρα 57 και 59 - Ουσίες που χρήζουν αδειοδότησης - Προσδιορισμός του ακρυλαμιδίου ως ουσίας λίαν ανησυχητικής - Εγγραφή στον κατάλογο των υποψηφίων ουσιών - Δημοσίευση - Προθεσμία ασκήσεως προσφυγής - Άρθρο 102, παράγραφος 1, του Κανονισμού Διαδικασίας του Γενικού Δικαστηρίου - Ημερομηνία από την οποία πρέπει να υπολογιστεί η προθεσμία για την άσκηση προσφυγής κατά αποφάσεως που δημοσιεύθηκε μόνο στο διαδίκτυο - Ασφάλεια δικαίου - Αποτελεσματική δικαστική προστασία)
   2013/C 344/26
   Γλώσσα διαδικασίας: η αγγλική
   
      Διάδικοι
   
   
      Αναιρεσείοντες: Polyelectrolyte Producers Group GEIE (PPG), SNF SAS (εκπρόσωποι: R. Cana και K. Van Maldegem, δικηγόροι)
   
      Λοιποί διάδικοι στη διαδικασία: Ευρωπαϊκός Οργανισμός Χημικών Προϊόντων (ΕΟΧΠ) (εκπρόσωποι: M. Heikkilä και W. Broere, επικουρούμενοι από τον J. Stuyck, advocaat), Βασίλειο των Κάτω Χωρών (εκπρόσωποι: C. Wissels και B. Koopman), Ευρωπαϊκή Επιτροπή (εκπρόσωποι: P. Oliver και E. Manhaeve)
   
      Αντικείμενο
   
   Αναίρεση κατά της διάταξης του Γενικού Δικαστηρίου (έβδομο τμήμα) της 21ης Σεπτεμβρίου 2011, T-268/10, PPG και SNF κατά ΕΟΧΠ, με την οποία απορρίφθηκε η προσφυγή ακύρωσης της απόφασης του Ευρωπαϊκού Οργανισμού Χημικών Προϊόντων (ΕΟΧΠ), της 30ής Μαρτίου 2010, με την οποία το ακρυλαμίδιο (ΕΚ αριθ. 201-173-7) (CAS αριθ. 79 06 1) αφενός χαρακτηρίστηκε ως ουσία που πληροί τα κριτήρια του άρθρου 57 του κανονισμού (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) 793/93 του Συμβουλίου και του κανονισμού (ΕΚ) 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396, σ. 1), και αφετέρου περιελήφθη στον κατάλογο των ουσιών που είναι υποψήφιες για εγγραφή στο παράρτημα XIV του κανονισμού 1907/2006 (στον κατάλογο των ουσιών που υπόκεινται σε αδειοδότηση), κατ’ εφαρμογή του άρθρου 59 του κανονισμού αυτού — Προθεσμία άσκησης της προσφυγής — Έναρξη — Πράξη που δημοσιεύεται μόνο στο Διαδίκτυο (Internet)
   
      Διατακτικό
   
   Το Δικαστήριο αποφασίζει:
   
               1)
            
            
               Αναιρεί τη διάταξη του Γενικού Δικαστηρίου της Ευρωπαϊκής Ένωσης της 21ης Σεπτεμβρίου 2011, T-268/10, PPG και SNF κατά ΕΟΧΠ.
            
         
               2)
            
            
               Αναπέμπει την υπόθεση ενώπιον του Γενικού Δικαστηρίου της Ευρωπαϊκής Ένωσης.
            
         
               3)
            
            
               Επιφυλάσσεται επί των δικαστικών εξόδων.
            
         
      (1)  ΕΕ C 25 της 28.1.2012.